EELNÕU

NARVA  LINNAVALITSUS

KORRALDUS

Narva                                                                                                              ………..2008 nr…….

Ilutulestiku korraldamine

OÜ Ilutulestiku Keskus Arnika poolt
1.   Asjaolud ja menetluse käik

13.06.2008.a. esitas Osaühing Ilutulestiku Keskus Arnika Narva Linnavalitsusele ilutulestiku korraldamise loa taotluse. OÜ Ilutulestiku Keskus Arnika soovib korraldada 17.06.2008.a. ajavahemikul kella 19.00-22.00 Narva linnas Tallinna ja Kreenholmi tänava nurgal asuval haljasalal ilutulestiku kestusega ca 5 minutit.
Ilutulestiku korraldajaks on Osaühing Ilutulestiku Keskus Arnika (registrikood 10336764, asukohaga Tallinna 69 Viljandi 71018), ettevõtte omab pürotehnilise toote kasutamiseks registreeringut majandustegevuse registris (MTR Reg.nr. PTK000002). OÜ Ilutulestiku Keskus Arnika pürotehnilise toote käitlemise korraldajaks on  Tehnilise Järelevalve Ameti poolt 24.03.1999.a. väljastatud pädevustunnistuse alusel tegutsev Eduard Tani. Ilutulestiku korraldamise loa taotlus vastab Lõhkematerjaliseaduse § 60 lõike 2 nõuetele.
Arvestades Lõhkematerjaliseaduse § 60 lõikes 1 sätestatut, mille kohaselt valla- või linnavalitsus vaatab ilutulestiku korraldamise loa taotluse läbi ning teeb vastava otsuse taotluse saabumise päevast arvates viie tööpäeva jooksul, ning ilutulestiku korraldamise kavandatud kuupäeva, on otstarbekas võtta käesoleva korraldus vastu töökorras.
2.   Õiguslikud alused

Vastavalt Kohaliku omavalitsuse korralduse seaduse § 30 lõike 1 punktile 2 linnavalitsus lahendab ja korraldab kohaliku elu küsimusi, mis ei kuulu volikogu pädevusse.
Vastavalt Lõhkematerjaliseaduse § 59 lõikele 1 avalikel üritustel, asulates või muudel tiheasustusega aladel ilutulestiku korraldamiseks klasside III ja IV pürotehnilise tootega peab olema ilutulestiku toimumiskohajärgse valla- või linnavalitsuse, tema poolt volitatud valla- või linnavalitsuse asutuse või valla- või linnavalitsuse struktuuriüksuse luba.

Lõhkematerjaliseaduse § 60 lõikele 1 ilutulestikku korraldada sooviv isik esitab ilutulestiku toimumiskohajärgse valla- või linnavalitsusele taotluse ilutulestiku korraldamise loa saamiseks. Valla- või linnavalitsus vaatab ilutulestiku korraldamise loa taotluse läbi ning teeb vastava otsuse taotluse saabumise päevast arvates viie tööpäeva jooksul.
3.   Otsus


3.1.Lubada Osaühingul Ilutulestiku Keskus Arnika korraldada 17.06.2008.a. kellaajal 19.00-22.00 Narva linnas Tallinna ja Kreenholmi tänava nurgal asuval haljasalal ilutulestik kestusega kuni 5 minutit.

3.2.Ilutulestiku korraldamine peab vastama ilutulestiku projektile ning Narva Linnavolikogu 06.03.2008.a. määrusega nr 18 „Narva linna avaliku korra eeskiri“ kehtestatud nõuetele. 

4.   Rakendussätted
4.1.Narva Linnavalitsuse Linnavara- ja Majandusametil teha käesolev korraldus asjaosalistele  teatavaks.

4.2. Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates. 
4.3.Korraldus jõustub seadusega  sätestatud korras.

